Adlan Shaharir

Adlan Shaharir (lahir 13 April 1982) merupakan seorang showrunner, pengarah, penerbit dan penulis dari Petaling Jaya, Malaysia. 

Beliau dikenali sebagai penulis, pencipta dan pengarah siri komedi popular Keluarga Instafamous di Awesome TV dan penerbit eksekutif, penasihat kandungan kreatif serta pengarah rancangan realiti signature pertama untuk TVS, Getaran Jiwa.

Beliau juga pernah menerbitkan rancangan realiti komedi popular di Astro Warna bertajuk Maharaja Lawak Mega dari tahun 2016 hingga 2018.

Beliau juga merupakan penulis lagu dan lirik untuk pelawak Abam Bocey (Ala Tuyul) dan kumpulan nasyid UNIC (Langit Jingga)

 Kehidupan Awal & Pendidikan 
Adlan Shaharir dilahirkan di Kuala Lumpur pada April 13, 1982.

Beliau mendapatkan pendidikan awal di Bangkok Patana International School di Bangkok, Thailand dan Hampden Gurney School di London, England.

Bermula tahun 1991, beliau mula bersekolah di SRK Taman Melawati dan kemudian mendapat pendidikan menengah di SMK Taman Melawati dan SMK Seksyen 5, Wangsa Maju.

Adlan mempunyai Ijazah Sarjana Muda (Bachelor of Multimedia (hons), Creative Multimedia in Film & Animation) dari Multimedia University (MMU).

Beliau kini menetap di Kuching, Sarawak.

 Karier 
Semasa masih menuntut di Multimedia University(MMU), music video arahan beliau bertajuk "A Problem Of Where" dipilih untuk tayangan khas di Kuala Lumpur International Film Festival(Malaysia), Singapore International Film Festival & Sao Paulo International Film Festival(Brazil) dalam kategori student films. 

Beliau memulakan karier sebagai seorang penyunting di MiTV Corp pada tahun 2005, kemudian menyertai Astro Productions Sdn. Bhd. sebagai seorang penolong penerbit pada tahun 2008. Ketika ini beliau terlibat dalam program tv berbentuk hiburan seperti Akademi Fantasia, Tom Tom Bak dan Kring Kring. 

Bermula tahun 2011 hingga 2019, beliau mula mengarah dan menerbitkan program tv dalam genre yang lain seperti Imam Muda, Meletop, Ustaz Evo, Gegar Lawak dan Maharaja Lawak Mega (2016-2018). 

Beliau meninggalkan Astro pada tahun 2019 dan pernah menjadi Ketua Bahagian Produksi dan Pengurus Bahagian Kandungan di Awesome TV pada tahun yang sama.

Adlan kini merupakan Ketua Pegawai Eksekutif untuk Morningstar Entertainment Sdn. Bhd., sebuah syarikat produksi filem dan televisyen, dan sedang dalam perancangan untuk menerbit, menulis dan mengarah beberapa siri tv dan filem.

Selain mengarah dan menerbit, Adlan juga terlibat dalam pendidikan pengajian tinggi.

Beliau pernah menjadi pensyarah sambilan di Multimedia University, dan kini merupakan pensyarah jemputan Sijil Penulisan Creative di CENTEXS Kuching, Sarawak di bawah naungan Crafito Film & Art Academy London, United Kingdom.

Adlan juga merupakan vokalis dan gitaris untuk kumpulan indie rock Abe Du Bango.

 Pautan Luar 
https://www.mstar.com.my/spotlight/hiburan/2010/10/21/soal-asyraf-temui-penonton-26-oktober-ini

https://www.hmetro.com.my/rap/2022/10/892555/asah-nyanyian-karya-legenda

https://era.syok.my/interaktif/berita-hiburan-era/abam-keluar-lagu-single

https://www.myinfotaip.com/2021/06/keluarga-instafamous.html

https://liriknasyidnet.blogspot.com/2019/05/unic-langit-jingga.html

https://www.tvsarawak.my/2025/07/08/centexs-lahir-penulis-skrip-berkemahiran-latih-pelapis-industri-kreatif/